Skënder Koja

Prof. Dr. Skënder Koja (Tiranë, 9 tetor 1929 - Tiranë, 25 tetor 2018) ka qenë fizikant shqiptar, drejtori themelues dhe më jetëgjatë i Institutin e Fizikës Bërthamore (sot, Instituti i Fizikës Bërthamore të Aplikuar).

Me prejardhje prej një familjeje vllehësh tregtarë të Tiranës, Koja ishte veprimtar antifashist në Luftën e Dytë Botërore. Pas Luftës së Dytë, ai përfundoi studimet universitare në Universitetin Politeknik të Varshavës, ku pati qenë nxënës i Leopold Infeldit, fizikantit të shquar polak libri i të cilit me Ajnshtajnin "Evolucioni i fizikës" u pat përkthyer në shqip.

Koja ka qenë drejtori i parë i Laboratorit, e më pas Institutit të Fizikës Bërthamore në Tiranë, duke e drejtuar atë prej vitit 1971 deri në vitin 1987, dhe ex ufficio, përfaqësues i Shqipërisë në Agjencinë Ndërkombëtare të Energjisë Atomike në Vjenë. Gjatë periudhës së komunizmit, ka qenë deputet prej vitit 1978 deri në vitin 1987. Me vendosjen e pluralizmit në vend, iu bashkua lëvizjes reformatore dhe me zgjedhjen e Sali Berishës president, shërbeu për një periudhe këshilltar i tij.

Ai ka qenë autor apo bashkëautor i disa teksteve universitare: Optika dhe ndërtimi i lëndës (1961), Disa metoda matematike në fizikë (1970), Kurs i fizikës së përgjithshme (1983); dhe shkollore: Fizika për klasën e tetë (1978)Katalogët online  të Bibliotekës Kombëtare të Shqipërisë. Koja ka bërë dhe shpjegimin e disa termave të shkencës e të teknikës për Fjalorin të gjuhës shqipe të Akademisë së Shkencave të vitit 1980.

Kategoria:Biografi shqiptare